নজরুলগীতি
নজরুলগীতি বা নজরুল সঙ্গীত বাংলাভাষার অন্যতম প্রধান কবি ও সংগীতজ্ঞ কাজী নজরুল ইসলাম লিখিত গান। তাঁর সীমিত কর্মজীবনে তিনি ৪,০০০-এরও বেশি গান রচনা করেছেন। পৃথিবীর কোনো ভাষায় একক হাতে এত বেশি সংখ্যক গান রচনার উদাহরণ নেই। এসকল গানের বড় একটি অংশ তাঁরই সুরারোপিত। তাঁর রচিত "চল্‌ চল্‌ চল্‌, ঊর্ধগগনে বাজে মাদল" বাংলাদেশের রণসংগীত। তাঁর কিছু গান জীবদ্দশায় গ্রন্থাকারে সংকলিত হয়েছিল যার মধ্যে রয়েছে "গানের মালা", "গুল বাগিচা", " গীতি শতদল", "বুলবুল" ইত্যাদি। পরবর্তীকালে আরো গান সংগ্রন্থিত হয়েছে। তবে তিনি প্রায়শ তাৎক্ষণিকভাবে লিখতেন; একারণে অনুমান করা হয় প্রয়োজনীয় সংরক্ষণের অভাবে বহু গান হারিয়ে গেছে।
কাজী সব্যসাচী
বিংশ শতাব্দির ষাট ও সত্তরের দশকে সব্যসাচী আবৃত্তিকার হিসেবে জনপ্রিয় হয়ে উঠেন। ১৯৬৬ সালে তিনি বিদ্রোহী কবিতাটি, কাজী নজরুল ইসলামের একটি বিখ্যাত কবিতা, প্রথমবারের মত রেকর্ড করেন।